Carole Lombard

Carole Lombard, oik. Jane Alice Peters (6. lokakuuta 1908 – 16. tammikuuta 1942) oli yhdysvaltalainen näyttelijä. Carole Lombard aloitti uransa jo 1920-luvun alun mykkäelokuvissa. 1930-luvulla hänestä tuli Hollywoodin suosituimpia komedianäyttelijöitä. 

Lombard oli naimisissa näyttelijä William Powellin kanssa vuosina 1931–1933. 1930-luvun puolivälissä hän aloitti suhteen sen ajan suurimman miestähden Clark Gablen kanssa ja he menivät naimisiin lopulta vuonna 1939. Heistä tuli aikansa satupari. Satu sai kuitenkin traagisen lopun, kun Carole Lombard lähti kotiseudultaan Indianasta äitinsä kanssa takaisin Kaliforniaan ja lentokone putosi lähellä Las Vegasia vieden mukanaan kaikki matkustajat. Hänen kuuluisimmaksi tullut elokuvansa Ollako vai eikö olla? (1942) sai ensi-iltansa vasta hänen kuolemansa jälkeen. Kun Clark Gable kuoli 1960, hänet haudattiin Carolen viereen.

Filmografia

Aiheesta muualla 

 
 carolelombard.org. 
 TCM Movie Database: Carole Lombard . 
 Keräilykortteja ja valokuvia. 
 The Carole Lombard Photo Archives. 

Yhdysvaltalaiset näyttelijät
Hollywood Walk of Fame
Lento-onnettomuudessa kuolleet
Vuonna 1908 syntyneet
Vuonna 1942 kuolleet